अमेठीः बीजेपी के दिग्गज 2019 के चुनाव के लिए अभी से तैयारियों में जुट गए हैं। इसी क्रम में मंगलवार को राष्ट्रीय अध्यक्ष अमित शाह, सीएम योगी, केंद्रीय मंत्री स्मृति ईरानी, डिप्टी सीएम केशव मौर्य अमेठी में रैली कर रहे हैं। इस दौरान अमित शाह ने कहा कि हमने पहली बार देखा है कि जीता हुआ प्रत्याशी जनता का हाल लेने नहीं आता तो वहीं हारा हुआ प्रत्याशी क्षेत्र में विकास का काम कर रहा है। उन्होंने कहा कि स्मृति ईरानी ने लोगों के लिए यह उदाहरण पेश किया है। उन्होंने अमेठी की जनता से कहा कि आपने साठ साल तक एक परिवार पर भरोसा किया अब एक बार मोदी पर भरोसा करो।